Σητεία, 16/01/2023

**ΑΝΑΚΟΙΝΩΣΗ ΕΜΒΟΛΙΜΗΣ ΕΞΕΤΑΣΤΙΚΗΣ**

**ΧΕΙΜΕΡΙΝΟΥ ΕΞΑΜΗΝΟΥ 2022- 20223**

Ενημερώνουμε τους φοιτητές του Τμήματος ότι, σύμφωνα με απόφαση της Συνέλευσης του Τμήματος (Αρ. Πράξης 85/θ.3ο/05.15.2022), κατά την εξεταστική του Χειμερινού Εξαμήνου 2022-2023 θα δοθεί η δυνατότητα εξέτασης στα θεωρητικά μαθήματα και του Εαρινού Εξαμήνου, στους φοιτητές που πληρούν τις παρακάτω προϋποθέσεις, οι οποίες θα τηρηθούν απαρέγκλιτα:

1. Εξέταση δικαιούνται μόνο οι ‘επί πτυχίω φοιτητές’. Επί πτυχίω φοιτητής ορίζεται αυτός που βρίσκεται σε εξάμηνο μεγαλύτερο του 9ου .

 2. Οι επί πτυχίω φοιτητές θα έχουν τη δυνατότητα να δώσουν εξετάσεις σε όλα τα μαθήματα (είτε χειμερινού είτε εαρινού εξαμήνου) που τους απομένουν, με την επιπλέον προϋπόθεση ότι έχουν εγγραφεί στα μαθήματα αυτά. Από αυτή τη διαδικασία εξαιρείται το εργαστηριακό μέρος των μαθημάτων, καθότι οι εργαστηριακές εξετάσεις διεξάγονται μια μόνο φορά τον χρόνο, ήτοι τον Ιανουάριο για τα εργαστηριακά μαθήματα του χειμερινού εξαμήνου και τον Ιούνιο για τα εργαστηριακά μαθήματα του εαρινού εξαμήνου.

Οι δικαιούχοι φοιτητές του Τμήματος μπορούν να  κάνουν ηλεκτρονικά και μόνο τη δήλωση συμμετοχής τους  στο πληροφοριακό σύστημα της Γραμματείας, <https://student.hmu.gr>

Το online σύστημα θα είναι ανοικτό, μόνο για τα θεωρητικά μαθήματα, από **16/01/2023 έως και 20/01/2023**και ώρα 23:59.

Αμέσως μετά τη λήξη της προθεσμίας των δηλώσεων, η Γραμματεία θα παραδώσει στους διδάσκοντες τις καταστάσεις των εγγεγραμμένων φοιτητών στα Μαθήματα της εμβόλιμης. Σε εύλογο χρονικό διάστημα οι διδάσκοντες θα ορίσουν την ημερομηνία και την ώρα της εξέτασης των Μαθημάτων της Εμβόλιμης, για τα οποία είναι υπεύθυνοι. Η Εμβόλιμη εξεταστική είναι προσφορά του Τμήματος προς τους φοιτητές και όχι υποχρέωσή του, με βάση τον Νόμο. Ως εκ τούτου, οι διδάσκοντες που θα συνεισφέρουν με τις εισηγήσεις τους θα ορίσουν ημέρα και ώρα εξέτασης που τους διευκολύνει.

Λόγω της παραπάνω χρονοβόρου διαδικασίας, τo Πρόγραμμα της Εμβόλιμης δεν θα ανακοινωθεί μέσα στο Πρόγραμμα της εξεταστικής Ιανουαρίου - Φεβρουαρίου. Οι φοιτητές που έχουν δηλώσει Μαθήματα για την εμβόλιμη θα ενημερωθούν απευθείας από τους διδάσκοντες μέσω e-class ή με άλλη ανακοίνωση της Γραμματείας στις αρχές της εξεταστικής τρέχοντος εξαμήνου.

Οι διδάσκοντες, η Γραμματεία και η Πρόεδρος του Τμήματος δεν θα απαντούν σε μηνύματα φοιτητών που ζητούν εξαίρεση από τους κανόνες, αλλά ούτε και σε αιτήματα για αλλαγή της ημέρας και ώρας εξέτασης.

Από τη Διοίκηση του Τμήματος Επιστημων Διατροφής και Διαιτολογίας